钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

九十三日有奇而一周四球合体总名曰月本天其南北二极距黄道二极各五度有奇

上论黄白道相距或内或外最远者五度有奇

夫黄道行天不以黄道极为枢而以赤道极为枢故黄道极去赤道极二十三

度有奇而环行，名曰“黄道极圈。”月道行天，不以白道
极为枢，而以黄道极为枢，故“白道极去黄道极五度
有奇而环行，名曰白道极圈。”

如上图，其图有两黄道，其外则外天，黄道或“日天” ，或宗动任意之。

月本天中自有三行：一曰交行，二曰本轮自行，三曰
次轮自行。三行各有轨辙。其辙迹安在？在其大圜平
面也。何谓大圜平面？如本天白道为大圈。〈球之腰圈最大〉从
《白道》判本球为二，即所判之处为两大平面，交行在
其周，本轮、次轮行皆在其面也。

两交，一名正交，一名“中交。”月在正交，向黄道内行九
十度，谓之正半交，此半周谓之“阴历，过半周，为中交。”
向黄道外行九十度，谓之中半交，此半周谓之阳历，
过半周而复于正交，为交终西历，谓之“龙头龙尾。”盖
两道间成蟠曲之形，腹粗末细，有若虫蛇，非谓有龙
食月，如俚俗之说也。又谓之“登降之交。”月行黄道内，
自南之北，渐高于地平，则言“升”；行黄道外，自北之南，
渐向地平，则言“降。”或称“外内”，或称“上下”，其义一也。若
“罗睺”、“计都”之名，非古历所有，疑出于《九执》。唐人再用
《九执历》，僧一行写之而未尽，陈元景争之而不得，独
两《交》犹仍其译言耳。

《本历恒年表》横分四节，其第三节为正交行度。〈即罗计行〉
〈度〉因其左旋。〈与七政违行〉故“岁减岁行之率。”

《太阳恒年表》，“纪年有平年、闰年。序减忽加者，闰年也。忽阙一宿者，闰年也。《太阴纪年》与之同法。”

每平年，减一十九度，一十九分，四十三秒。〈三百六十五日行度〉
每闰年，减一十九度二十二分，三十三秒。〈三百五十六日行度〉
若用加法，则平年每加一十一宫一十度四十○分
一十七秒，闰年加一十一宫一十度三十七分○七
秒，其得数同也。

《恒年表》以冬至为界，每年从天正冬至子正后起算，
是为实根。若每日每时刻之细行交分，不以各至为
界，则为虚根。但随日随时计其度分累积之。〈日行三分一十〉
〈一秒〉凡累积皆用减法。

平行圈者，太阴全天表里二球之中圈也。与地同心，
为本轮心平行之轨道，故名“负小轮圈。”其行顺七政右旋。〈自星纪至元枵也〉其界有三：第一以节气为界，如冬至、
春分等。〈或以宫次〉一，日行一十三度一十分三十五秒○
一微，为月之距节平行分。〈止右旋一行〉满一周得二十七
日三十○刻一十三分○五秒，为交终第二，以太阳
经度为界，太阳平行经度，日五十九分○八秒二十
○微。月之日行多，太阳之日行少。以少减多，得一日
之相距一十二度一十一分二十三秒四十九微。满
一周又逐及于日，为朔策。

或会《望策》，太阴距太阳行二十七日有奇，而一周其间太阳亦行二十七度有奇，则太阴行一周外又一十七度有奇，而逐及于日与之会，共为二十九日有奇也。

其日率《西历》前后四家，大同小异：“一《多禄》某”为二
十九日五十○刻○九分○三秒二十○微，“《正丰》
所王。”〈大馀同上〉小馀：二微，五十八纎，五十一芒，二十二末。

歌白泥“一十○微” ，三十八《纎○九芒》，二十○末。今

世苐谷八微，三十九纎，四十六芒，四十八末。苐谷之
测算，为极密矣。今新历用之。第三以正交为界，正交